open-index/open-wikipedia-markdown huggingface dataset:
קשת פרסה

**קשת פרסה** היא סוג של קשת מבנית דמוית פרסה, המכונה גם לעיתים "קשת מורית" או "קשת חור-מנעול". קשת הפרסה הייתה אלמנט אדריכלי נפוץ באדריכלות אסלאמית ובמיוחד באדריכלות המורית של ספרד וצפון אפריקה החל מהמאה ה-8 בתקופת ספרד המוסלמית. בקשת פרסה הבסיס צר יותר מהאזור הרחב של חצי העיגול של הקשת. הקשת עצמה יכולה להיות עגולה, מחודדת, או בעלת אונות.
ממוזער|ימין|200px|קשת פרסה

## היסטוריה
ממוזער|300px|חזית כנסיית אולליה הקדושה מלוגו בספרד – המאה ה-2 לספירה
קשתות פרסה נבנו גם לפני התקופה האסלאמית, למשל בבפטיסטריום מהמאה ה-2 על שם יעקב הקדוש בנציבין שבסוריה. קיימות קשתות פרסה גם במבני הויזיגותים, הנוצרים ששלטו בספרד לפני הכיבוש המוסלמי של ספרד, ויש המשערים שחלק מקשתות אלה נבנו בתקופה הרומית של ספרד או אף לפניה. כך למשל בכנסייה על שם הקדושה אולליה שבלוגו בספרד הכוללת שרידי מקדש רומי עם קשת פרסה (ראו איור).

למרות הדוגמאות שלמעלה, היה זה בספרד שקשת הפרסה נפוצה ביותר והתפתחה לצורתה האופיינית החל מהמאה ה-8. קשת הפרסה אומצה ופותחה תחת השלטון המוסלמי של בית אומייה בספרד, אשר הקצינו את עקמומיות הפרסה והדגישו אותה גם לעיתים על ידי שימוש בצבעים מתחלפים לאורך הקשת. ניתן לראות זאת בקנה מידה גדול למשל במחראב שבמסגד קורדובה (ראו צילום).
[ממוזער|300px|קשת פרסה עם צבעים מתחלפים ב[מחראב שבמסגד קורדובה. למעלה קשתות פרסה עם אונות בצורת תלתן.]]

סגנון זה של קשת פרסה התפשט אחר כך בכל אל-אנדלוס והאזור ואומץ גם על ידי האמירויות המוסלמיות של ספרד שבאו אחר כך - כולל בשושלות המוסלמיות של טאיפה, מוראביטון, אל-מוואחידון, ובממלכת גרנדה תחת שושלת בנו-נאסרי (למרות שהמשיך השימוש גם בקשתות רגילות ואחרות). המוזערבים (נוצרים תחת שלטון האסלאם בספרד או צאצאיהם) השתמשו בקשתות פרסה גם כאמצעי קישוטי בכתבי קודש מאוירים.

[ממוזער|ימין|250px|קשתות פרסה במסגד הגדול ב[קירואן שבתוניסיה]]
השימוש בקשת פרסה התפשט גם אל מעבר לאל-אנדלוס ונעשה בה שימוש למשל במסגד הגדול בקירואן שבתוניסיה (המחראב משנת 862), מסגד אבן טולון בקהיר משנת 879, ובמסגד מוחמד אבן חאירון משנת 866 גם בקירואן, שבו קשת הפרסה מקבלת צורה מעט מחודדת. סגנון אמנות מודחאר (מודחאר הם מוסלמים שנשארו בלי להתנצר בספרד שלאחר הרקונקיסטה) שהתפתח במאות ה-12 עד ה-17 המשיך במסורת של קשת הפרסה.

קשתות פרסה התפשטו אל מעבר לעולם המוסלמי והיו נפוצות בסגנון ה"תחייה המורית" (סגנון אדריכלי אקזוטי בעקבות התלהבות כללית מהמזרח באמצע המאה ה-19), שהיה גם בשימוש נרחב בבתי-כנסת של התקופה. קשתות פרסה חדרו גם לשימוש באדריכלות אינדו-אסלאמית בהודו, כמו בשער של מתחם קוטוב בדלהי מהמאה ה-13, ואחר כך בסגנון ה"תחייה האינדו-אסלאמית" תחת השלטון הבריטי בהודו במאה ה-19.

## ראו גם
* אדריכלות אסלאמית
* אמנות מוזערבית
* קשת (מבנה)
* אדריכלות מורית

## קישורים חיצוניים

* Islamic Arts and Architecture – אתר על אמנות ואדריכלות אסלאמית

## הערות שוליים

קטגוריה:אדריכלות אסלאמית
פרסה
קטגוריה:אנדלוסיה: מבנים
אלאונורה מריה יוזפה מאוסטריה

**אלאונורה מריה יוזפה מאוסטריה** (בגרמנית: **Eleonore Maria Josefa von Österreich**;  21 במאי 1653 - 17 בדצמבר 1697), הייתה אשתו של מיכל הראשון, מלך פולין, ולאחר מכן אשתו של קרל החמישי, דוכס לורן.

## ביוגרפיה
אלאונורה נולדה ברגנסבורג ב-21 במאי 1653, לפרדיננד השלישי, קיסר האימפריה הרומית הקדושה ולאשתו השנייה אלאונורה גונזאגה, בתם של קרלו גונזאגה השני, דוכס נוור ורתל ומריה גונזאגה, דוכסית מונטפראט.

ב-27 בפברואר 1670 התחתנה אלאונורה עם מיכל הראשון, מלך פולין, למדה פולנית והתלוותה למיכל במסעותיו. לבני הזוג לא נולדו ילדים, אלאונורה ילדה ולד מת ולאחר מכן לא הצליחה להיכנס שוב להריון. בשנת 1673 מת מיכל, ולאחר מכן היא המשיכה להתגורר למשך תקופה בפולין. ב-6 בפברואר 1678 התחתנה אלאונורה עם קרל החמישי, דוכס לורן, ממנו נולדו לה שישה ילדים, והשניים התגוררו באינסברוק. בשנת 1690 מת בעלה קרל החמישי, וב-17 בדצמבר 1697 מתה אלאונורה בווינה.

## משפחתה
ב-6 בפברואר 1678 התחתנה אלאונורה מריה יוזפה מאוסטריה עם קרל החמישי, דוכס לורן, ממנו היו לה 6 ילדים:
* לאופולד, דוכס לורן (1679-1729)
* קרל יוזף מלורן (1680-1715)
* אלאונורה מלורן (1682)
* קרל פרדיננד מלורן (1683-1685)
* יוזף אינוצנט עמנואל מלורן (1685-1705)
* פרנץ אנטון יוזף מלורן (1689-1715)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידי 1653
קטגוריה:נפטרים ב-1697
צב נהר מרי

**צב נהר מרי** (שם מדעי: *Elusor macrurus*) הוא מין בסכנת הכחדה של צב קצר-צוואר אשר אנדמי לנהר מרי בדרום-מזרח קווינסלנד, אוסטרליה.

המין תואר לראשונה בצורה רשמית ב-1994. הסוג *Elusor* הוא סוג מונוטיפי המייצג שושלת עתיקה של צבים שנעלמו מההיסטוריה האבולוציונית של אוסטרליה.
## מאפיינים
צב נהר מרי הוא אחד הצבים הגדולים באוסטרליה. אורכו של השריון מגיע ל-400 מ"מ. צבע השריון עשוי לנוע מאדמדם לחום או כמעט שחור. חלקו התחתון של השריון בעל צבע בהיר יותר של קרם או ורדרד. צבע העור דומה לשריון ולרוב ורדרד בקצותיו וזנבו. להם נשימה בימודלית, ומסוגלים לקלוט חמצן דרך פתח ביב כאשר נמצאים מתחת למים. עם זאת הם עולים לפני השטח כדי לנשום אוויר בצורה רגילה.

מאפיין ייחודי של הזכרים הוא הזנב שאורכו עשוי להיות שני שלישים מאורך השריון. בזנבו יש עצם קשתית (Haemal arch) שאינה מצויה בצבים מודרניים אחרים, שתפקידה אינו ידוע. מאפיין ייחודי נוסף של צב נהר מרי הוא בינים ארוכים במיוחד מתחת ללסת התחתונה.

צב נהר מרי חי בנהרות זורמים ואזורים עשירים בחמצן באזור הנהר מרי. צבים זכרים עשויים להיות תוקפניים כלפי זכרים אחרים או צבים ממינים אחרים. הוא אוכל-כול וניזון מחומרים צמחיים כדוגמת אצות ומבעלי חיים קטנים כדוגמת צדפות.

בשנות ה-60 וה-70 של המאה ה-20 היה צב נהר מרי חיית מחמד פופולרית באוסטרליה, ובמשך תקופה של כ-10 שנים נשלחו כ-15,000 פרטים מדי שנה לחנויות. המין מוגדר כמין בסכנת הכחדה על פי חוק 1992 לשמירת הטבע של קווינסלנד ובהתאם לחקיקה הפדרלית של חוק הגנת הסביבה ושמירת המגוון הביולוגי. איגוד השימור העולמי IUCN כולל את המין ברשימה האדומה.

## קישורים חיצוניים

* 

## הערות שוליים

קטגוריה:אוסטרליה: זוחלים
קטגוריה:נטויי-צוואר
קטגוריה:זוחלים יחידים בסוגם
קטגוריה:בעלי חיים שתוארו ב-1994
אצטדיון שיניק

**אצטדיון שיניק** (ברוסית: **Шинник**) הוא אצטדיון כדורגל בעיר ירוסלבל בככר העמל, המהווה את מגרש הבית של מועדון הכדורגל מועדון "שיניק". האצטדיון מחזיק באישור אופ"א לאירוח משחקים בינלאומיים ושימש כמגרש אימונים בתקופת מונדיאל 2018.

## היסטוריה
האצטדיון נפתח בשנת 1957.

בשנת 2002 הוצב באצטדיון מסך וידאו שהיה הגדול ביותר באותו הזמן ברוסיה.

ביוני 2008, תוכנן לבצע שיפוץ, אשר צפוי היה להסתיים ב-2010, עבור חגיגות האלף לעיר ירוסלבל. תוכנית האב כללה תוכנית להוספת גג מעל כל היציעים, כל היציעים תוכננו להיות דו-קומתיים, למעט היציע המזרחי. מסלולי האתלטיקה שסביב לדשא תוכננו להישמר. אך עד סתיו 2010 שופץ רק היציע הדרומי. ב-22 מאי 2011 האצטדיון אירח את גמר הגביע הרוסי בכדורגל 2011.

בשנת 2012 עיריית יארוסלבל התמודדה על מכרז לארח חלק מהמשחקים בגביע העולם 2018; תוך תכנון להשלמת שיפוץ מחדש של האצטדיון, אך לבסוף יארוסלבל לא נכללה ברשימה הסופית של הערים המארחות.

בקיץ 2017, האצטדיון נסגר לצורך שיפוצים לקראת מונדיאל 2018 על מנת שישמש כבסיס אימונים עבור אחת הנבחרות. עד להשלמת השיפוץ שיניק אירחה את משחקיה באצטדיון "יבולים" שבכפר קרבאייבו שבמחוז קוסטרומה.

ביולי 2020 הועבר האצטדיון לבעלות הקבוצה, לאחר שהיה מצוי קודם בבעלות העירייה.

## היציעים

## קישורים חיצוניים

* עמוד האצטדיון באתר שיניק
## הערות שוליים

שיניק
קטגוריה:ירוסלבל: ספורט
מזראטי מקסיקו

**מזראטי מקסיקו** (באיטלקית: **Maserati Mexico**) היא מכונית ספורט, בתצורת קופה מתוצרת יצרנית הרכב האיטלקית **[[מזראטי]]**
אשר יוצרה בין השנים 1966–1972.

יוצרו 482 יחידות.

## דגמי "מזראטי מקסיקו"

* 4.2 ליטר
* 4.7 ליטר - הדגם בנוי על פי מרכב מזראטי 5000GT

## "מזראטי מקסיקו"
,
* "מזראטי מקסיקו" הוצגה לראשונה בסלון המכוניות הבינלאומי בטורינו באוקטובר 1965. הדגם נמסר לנשיא מקסיקו אדולפו לופס מטאוס ומכאן קיבל את שמו "מזראטי מקסיקו"
* 2 דלתות
* 4 מושבים
* הנעה אחורית
* מכל דלק - 95 ליטר (מנוע 4.7 ליטר)
* תאוצה בין 0-100 קמ"ש היא 7.9 שניות (מנוע 4.2 ליטר, תמסורת ידנית, שנת 1966)
* תאוצה בין 0-100 קמ"ש היא 8.6 שניות (מנוע 4.2 ליטר, תמסורת אוטומטית, שנת 1967)
* תאוצה בין 0-100 קמ"ש היא 7.8 שניות (מנוע 4.2 ליטר, תמסורת ידנית, שנת 1969)
* תאוצה בין 0-100 קמ"ש היא 7.5 שניות (מנוע 4.2 ליטר, תמסורת ידנית, שנת 1972)

## תמונות

קובץ:Maserati Mexico 2014-09-07 13-52-58.jpg | "מזראטי מקסיקו"
קובץ:Maserati Mexico (1497696539).jpg | "מזראטי מקסיקו"
קובץ:1968 Maserati Mexico - white - int (4637649374).jpg | "מזראטי מקסיקו" שנת 1968 - מבט לתא הנהג
קובץ:1969 Maserati Mexico, Dutch licence registration LF-81-TK, pic3.JPG | "מזראטי מקסיקו" שנת 1969
קובץ:1969 Maserati Mexico, Dutch licence registration LF-81-TK, pic1.JPG | "מזראטי מקסיקו" שנת 1969
קובץ:Rétromobile 2015 - Maserati Mexico Frua Prototype - 1968 - 005.jpg | "מזראטי מקסיקו" שנת 1968
קובץ:Rétromobile 2015 - Maserati Mexico Frua Prototype - 1968 - 002.jpg | "מזראטי מקסיקו" שנת 1968
קובץ:Rétromobile 2015 - Maserati Mexico Frua Prototype - 1968 - 003.jpg | "מזראטי מקסיקו" שנת 1968
קובץ:Maserati Mexico (8544173303).jpg | "מזראטי מקסיקו"
קובץ:Maserati BW 2016-04-30 13-55-51.jpg | "מזראטי מקסיקו"


## ראו גם
* מזראטי 3200GT
* מזראטי 3500GT
* מזראטי אינדי
* מזראטי בורה
* מזראטי מיסטרל
* מזראטי קריף

## לקריאה נוספת
* "מזראטי מקסיקו" - תמונות

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1966
מקסיקו
קטגוריה:כלי רכב איטלקיים
ז'ואזיניו

**ז'ואאו נטאילטון ראמוס דוס סנטוס** או פשוט** ז'ואזיניו** (בפורטוגזית: **Joãozinho**, קיצור מתוך שמו המלא **João Natailton Ramos dos Santos**; ברוסית: **Жоао Натаилтон Рамос Дос Сантос**; נולד ב-25 בדצמבר 1988) הוא כדורגלן ברזילאי-רוסי המשחק בעמדת החלוץ בברזילנס מהליגה הרביעית בברזיל.

## קריירה
### לבסקי סופיה
הוא חתם על חוזה לחמש שנים עם לבסקי סופיה ב-7 בדצמבר 2007. באותו יום הוא ערך את האימון הראשון שלו עם המועדון החדש. את הופעת הבכורה הלא רשמית הראשונה ערך במשחק הידידות נגד דינמו קייב ב-20 בינואר 2008. הוא שיחק 45 דקות במשחק שבו לבסקי הפסידה בתוצאה של 1–2.

המספר הראשוני שלו היה אמור להיות 20, אבל כאשר הריסטו יובוב עזב את לבסקי לז'ואזיניו עבר לשחק עם המספר 10.

הוא הבקיע את השער הראשון עבור לבסקי ב-10 בפברואר 2008 במשחק ידידות נגד ראפיד בוקרשט. הוא הבקיע בעיטת עונשין. את הופעת הבכורה הרשמית ערך ב-24 בפברואר 2008 במשחק נגד צ'רנומורץ בורגס, בליגה הבולגרית. שבמשחק שבו לבסקי ניצחה בתוצאה 1–2.

הוא זכה עם הקבוצה באליפות בולגריה ב-2009 וזכה בפרס השחקן ההוגן על שלא ספג שום כרטיס בעונה.

### קרסנודאר
ב-30 בינואר 2011, לאחר ימים של ספקולציות שונות, ז'ואזיניו גילה כי הוא עבר לקרסנודר. בתחילת פברואר 2011, המעבר גובש כשהברזילאי חתם על החוזה שלו עם המועדון הרוסי. ב-6 בפברואר 2011, הוא עשה את הבכורה הלא רשמית בקרסנודר, במשחק ראשון נגד הקבוצה האוקראינית, טאבריה סימפרופול במשחק ידידות. ב-15 בפברואר 2011, הוא הבקיע וסייע בניצחון 0–4 נגד באומיט הצ'כית. את הופעת הבכורה הרשמית ערך ב-6 במרץ 2011 בניצחון 0–1 על אמקר פרם במשחק הגביע הרוסי, כשהברזילאי עלה בהרכב הפותח. הופעתו בליגת העל התרחשה 6 ימים לאחר מכן בשוויון המאופס נגד אנז'י מחצ'קלה. ב-14 ביוני 2011, הברזילאי כבש דאבל בניצחון 2–4 מול וולגה ניז'ני נובגורוד. הוא ספג שבר ברגל בחודש מרץ 2015, אך חזר להרכב כעבור זמן. בסיום עונת 2017/2018 עזב את קרסנודאר.

### דינמו מוסקבה
ב-23 ביולי 2018 חתם ז'ואזיניו בדינמו מוסקבה. ביולי 2020 שוחרר מהקבוצה.

### סוצ'י
לקראת עונת 2020/2021 עבר לסוצ'י.

## סטטיסטיקה

## תארים
### קבוצתיים
; לבסקי סופיה
* אליפות בולגריה (1): 2009
* הסופרקאפ הבולגרי (1): 2009

### אישיים
* ליגת העל הרוסית - שחקן העונה בקרסנודאר: 2013-2014
* אחד מתוך 33 השחקנים הטובים של הליגה הרוסית: 2013/14.

## חיים אישיים
באוגוסט 2016, הוא קיבל אזרחות רוסית.

ז'ואזיניו יוצא עם הדוגמנית הרוסייה לרה יאלובץ. בסתיו 2017 הזוג הודיעו כי הם מצפים לילדם הראשון.

## קישורים חיצוניים

* פרופיל באתר לבסקי סופיה
* ז'ואזיניו באתר LevskiSofia.info

## הערות שוליים

קטגוריה:חלוצי כדורגל ברזילאים
קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני פורטוגזה
קטגוריה:כדורגלני קרסנודאר
קטגוריה:כדורגלני לבסקי סופיה
קטגוריה:כדורגלני דינמו מוסקבה
קטגוריה:כדורגלני סוצ'י (2018)
קטגוריה:ברזילאים שנולדו ב-1988
קטגוריה:רוסים שנולדו ב-1988
אליפות רוסיה הסובייטית בכדורגל

**אליפות [[רוסיה הסובייטית]] ב[[כדורגל]]** (**Чемпионат РСФСР по футболу**) היה טורניר כדורגל לאומי ברוסיה הסובייטית שיצא לדרך לראשונה בשנת 1948 והיה טורניר הכדורגל העיקרי ברפובליקה וכלל טורניר בין נבחרות עירוניות שייצגו את הערים כדוגמת נבחרת מוסקבה, שזכתה באליפות הראשונה וכלל גם טורניר בין מועדונים, כאשר לאלופת רוסיה הסובייטית הוענקה האפשרות להתמודד באליפות ברית המועצות בכדורגל.
## היסטוריה
אליפות רוסיה הסובייטית נערכה מלכתחילה כאליפות ארצית נפרדת. הרפובליקות שבעבר היו חלק מהאימפריה הרוסית אזרבייג'ן, ארמניה, בלארוס, גאורגיה, לטביה, ליטא, מולדובה, פולין, אוקראינה, פינלנד ואסטוניה קיבלו עצמאות לאחר מהפכת אוקטובר יחד עם רפובליקת המזרח הרחוק כשכל אחת מהרפובליקה הנהיגה אליפות כדורגל משלה.

ברם, חרף זאת, באליפות רוסיה הסובייטית 1922 השתתפה נבחרת העיר חרקוב, מאוקראינה. לאחר הקמת ברית המועצות ב-20 בדצמבר 1922 האליפות קיבלה מעמד של טורניר העפלה לאליפות ברית המועצות בכדורגל ומעמדו הלך ונחלש עד כי ב-1934 מוסקבה ולנינגרד סירבו לשלוח נציגות מטעמן.

בסך הכל נערכו 8 אליפויות. ב-1936 הוקמה ליגת העל הסובייטית בכדורגל ואליפות רוסיה הסובייטית בוטלה. במסגרת הליגה הסובייטית השנייה נערכו אליפויות אזוריות בהן נטלו חלק קבוצות רוסיות שהיו מעפילות לליגה העליונה במידה והן זכו בטורנירים המחוזיים.

ב-1973 נערך גם גביע רוסיה הסובייטית בכדורגל ונחנכה אליפות רוסיה הסובייטית בין מועדונים, שהיוותה חלק מטורנירי הליגה הסובייטית השנייה.

## טורניר הנבחרות המחוזיות
### אלופות

**1** נבחרת ויאטקה לא הופיעה למשחק חצי הגמר נגד נבחרת מוסקבה וספגה הפסד טכני
**2** הנבחרת הקזחית לא הופיעה למשחק על המקום השלישי וספגה הפסד טכני
**3** סמרה לא הופיעה למשחק חצי הגמר נגד לנינגרד וספגה הפסד טכני
#### כל האלופות

**4** באליפויות 1920, 1922, 1924, 1931, 1932 לא נערכו משחקים על המקום השלישי. בטבלת האליפות נרשמו משחקי הקבוצה מהמקום השלישי נגד האלופה בחצי הגמר והקבוצה מהמקום הרביעי נגד הסגנית

## טורניר בין מועדונים
### אלופות
#### 1948 - 1959

#### 1960 - 1991

## הערות שוליים

קטגוריה:רוסיה: כדורגל
קטגוריה:תחרויות כדורגל לא פעילות
Be Careful

**Be Careful** (בעברית: **תיזהר**) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy. השיר יצא לאור ב-29 במרץ 2018, כסינגל השלישי מתוך האלבום, כאשר קודמו הוא, "Bartier Cardi".

השיר הגיע למקום ה-11 במצעד הבילבורד הוט 100, וה-24 במצעד הסינגלים הבריטי.

## רקע וכתיבה
השיר נכתב על ידי קארדי בי, בוי-1דה, אנדרסון הרננדז, אדם פיני, ירדן ת'ורפ, מרילין ברגמן, אלן ברגמן, רוברט דיגס, לורן היל, קליפורד סמית' וכולי והופק על ידי בוי-1דה, וינילרננדז ופרנק דוקס גם כן. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.

עם כמה משירי האלבום הופיעה קארדי ב-"סאטרדיי נייט לייב", שם נודע גם כי היא נכנסה להיריון מהראפר אופסט.

## וידאו קליפ
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-55 מיליון צפיות.

במאי באותה השנה, פרסמה קארדי בי את הקליפ הרשמי של השיר. הקונספט שלו הוא חתונה ומוות.

## מיקומי שיא
בארצות הברית הצליח השיר להגיע אל המקום ה-11 ובכך הפך לחמישי של קארדי בי שעשה זאת.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים שהופקו על ידי פרנק דוקס
קטגוריה:שירים על בגידה: זוגיות
קטגוריה:שירי היפ הופ אמריקאיים
קטגוריה:סינגלים בהוצאת אטלנטיק רקורדס
אליזבת שארלוטה, נסיכת הפפאלץ

**אליזבת שארלוטה, נסיכת הפפאלץ** (בגרמנית: **Liselotte von der Pfalz**; 27 במאי 1652 - 8 בדצמבר 1722), הייתה אשתו של פיליפ הראשון, דוכס אורליאן.

## ביוגרפיה
ליזלוטה נולדה בהיידלברג ב-27 במאי 1652, לקרל הראשון לודוויג, הנסיך הבוחר מפפאלץ ושארלוטה, רוזנת הסן-קאסל, בתם של וילהלם החמישי, רוזן הסן-קאסל ואמליה אליזבת, רוזנת הנאו-מינצברג. בהיותה בת 5 נשלחה ליזלוטה להנובר, שם גרה אצל דודתה סופיה מהנובר, אשתו של ארנסט אוגוסט, דוכס בראונשווייג-לינבורג. בשנת 1663 נאלצה ליזלוטה לחזור להיידלברג, שם התגוררה עם אמה החורגת מריה לואיזה פון דגנפלד ועם אחיה קרל השני, הנסיך הבוחר מפפאלץ ושאר אחיה ואחיותיה. ליזלוטה רצתה להתחתן עם וילם השלישי, נסיך אורנז', אולם משפחתה החליטו להשיא אותה עם פיליפ הראשון, דוכס אורליאן, שהיה נשוי קודם לכן לדודניתה הנרייטה אן, נסיכת אנגליה.

ב-16 בנובמבר 1671 התחתנו פיליפ הראשון, דוכס אורליאן וליזלוטה, שהמירה את דתה לקתוליות, והשניים היו מאושרים מאוד בשנים הראשונות לנישואיהם. ביוני 1673 ילדה אליזבת את ילדם הראשון, לואי אלכסנדר אשר קיבל את התואר דוכס ולואה, אולם, הוא מת בשנת 1676. בשנת 1674 נולד בנם השני, פיליפ השני, שמאוחר יותר שימש כעוצר הכתר הצרפתי בתקופת לואי החמישה עשר. בשנת 1676, נולדה בתם אליזבת שארלוט ד'אורליאן. במכתביה לדודתה, סופיה מהנובר, סיפרה אשתו השנייה של פיליפ כי אחר לידה זו עברה לחדר שינה נפרד וקיבלה בשקט את יחסיו עם מאהביו הרבים. היא גידלה את ילדיו מנישואיו הראשונים כאילו היו ילדיה שלה.

אליזבת שארלוטה לא אהבה את ילדיו הבלתי חוקיים של לואי הארבעה עשר, מלך צרפת, ובשל כך כעסה מאוד כאשר בנה פיליפ החליט להתחתן עם פרנסואז מארי דה בורבון, בתם של לואי הארבעה עשר ומאדאם דה מונטספן.

בשנת 1685 מת אחיה קרל השני, הנסיך הבוחר מפפאלץ ללא יורשים, וקרוב משפחתה פיליפ וילהלם, רוזן פפאלץ-נויבורג עלה לשלטון במקומו. אולם אליזבת שארלוטה שהייתה נשואה לפיליפ הראשון, דוכס אורליאן טענה אף היא לזכותה לשלטון, ובעקבות כך פרצה בשנת 1688 מלחמת הירושה הפלטינית.

בשנת 1715 מת לואי הארבעה עשר, מלך צרפת בגיל 77 בארמון ורסאי, ובצוואתו הוא חילק את זכויות היתר של קרובי משפחה וחצרנים, והקצה לבנו הלא חוקי, לואי אוגיסט, דוכס מיין, אפוטרופסות על המלך החדש, לואי החמישה עשר, שהיה בן חמש. הפרלמנט של פריז ביטל את הצוואה, והפך את בנה של אליזבת שארלוטה - פיליפ השני לעוצר הממלכה.

ב-8 בדצמבר 1722 מתה אליזבת שארלוטה בשאטו דה סן-קלו, והיא בת 70 שנים. היא ובעלה היו המייסדים של בית אורליאן, ועל צאצאיה נמנו פרנץ הראשון, קיסר האימפריה הרומית הקדושה, מארי אנטואנט, מלכת צרפת, לואי פיליפ, מלך הצרפתים ופדרו השני, קיסר ברזיל.

## משפחתה
ב-16 בנובמבר 1671 התחתנה אליזבת שארלוטה עם פיליפ הראשון, דוכס אורליאן, ממנו נולדו לה 3 ילדים:
* אלכסנדר לואי, דוכס ולואה (1673–1676)
* פיליפ השני, דוכס אורליאן (1674–1723)
* אליזבת שארלוט ד'אורליאן, נסיכת קומרסי (1676–1744), התחתנה עם לאופולד, דוכס לורן

## אילן יוחסין

## קישורים חיצוניים

* 
* 

קטגוריה:נסיכות גרמניות
קטגוריה:בית ויטלסבאך
קטגוריה:כותבות מכתבים מהמאה ה-18
קטגוריה:ילידות 1652
קטגוריה:נפטרים ב-1722
גביע רוסיה הסובייטית בכדורגל

**גביע רוסיה הסובייטית בכדורגל (ב[[רוסית]]: **Кубок РСФСР по футболу**)** היה טורניר כדורגל אשר התקיים מ-1973 עד ל-1991 בין קבוצות רוסיה הסובייטית שהתמודדו בליגה השנייה של אליפות ברית המועצות.

הטורניר הוקם במלאת 75 שנה לכדורגל ברוסיה. ב-1978 הטורניר לא התקיים בשל טורניר הספרטקיאדה, כך גם בשנים 1979, 1982.

## משחקי הגמר

## מחזיקות הגביע

## עובדות
* אף אחת מהקבוצות המשתתפות לא זכתה בגביע יותר מפעם אחת.
* רק קבוצת גאולוג טיומן העפילה שלוש פעמים לגמר הגביע (ואף עשתה זאת ברצף מ-1983 עד 1985), אך זכתה רק ב-1984.
* בגמר שיחקו פעמיים קבוצת פאקל וורונז', מועדון טקסטילשצ'יק איוואנובו וקבוצת לוקומוטיב קלוגה, עם זאת, רק קלוגה הפסידה בגמר.
* קבוצת זנאמיה טרודה, שהפסידה בגמר 1980, שיחקה גם בגמר גביע ברית המועצות בכדורגל ב-1962.

## ראו גם
* אליפות רוסיה הסובייטית בכדורגל

קטגוריה:תחרויות כדורגל לא פעילות
קטגוריה:תחרויות כדורגל בברית המועצות
Drip

**Drip** (בעברית: **טפטוף**) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy. השיר יצא לאור ב-4 באפריל 2018, כסינגל השיווקי הראשון מתוך האלבום.

עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד.

## רקע וכתיבה
השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן. בשיר מתארח בשנית הראפר אופסט, אשר התארח גם בלהיט הראשון של קארדי, "Lick".

עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום.

## וידאו קליפ
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות.

בספוטיפיי צבר השיר למעלה מ-135 מיליון השמעות בסך הכול.

## מיקומי שיא
בארצות הברית הצליח השיר להגיע למקום ה-21 במצעד הבילבורד הוט 100.

## נתוני מכירות

## קישורים חיצוניים

## הערות שוליים

קטגוריה:שירי קארדי בי
קטגוריה:שירי מיגוס
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי היפ הופ אמריקאיים
קטגוריה:שירי מוזיקת טראפ
La Modelo

**La Modelo** (באנגלית: **The Model**, ובעברית: **המודל**) הוא סינגל שהוקלט על ידי הראפרית האמריקאית קארדי בי, ביחד עם הראפר הפוארטו ריקני אוזונה. השיר יצא לאור ב-22 בדצמבר 2017, כסינגל הראשון מתוך אלבומו השני, Aura.

באותו היום שבו יצא השיר, הוציאה קארדי גם את השיר "Bartier Cardi", שבהמשך יצא כסינגל השני מתוך אלבום הבכורה שלה, Invasion of Privacy.

עם יציאתו נכנס השיר אל המקום החמישים ושתיים במצעד הבילבורד הוט 100, הראשון במצעד שברפובליקה הדומיניקנית, והשלישי במצעד השירים הלטיניים.

## רקע וכתיבה
השיר נכתב על ידי קארדי בי, אוזונה ומקס קנדי, והופק על ידי גאביי מיוזיק כריס ג'ידאי וכולי. השיר הוא שיר בסגנון הרגאטון, המשלב בתוכו גם את סגנון הדאנסהול. שיר זה הוקלט כבר בשנת 2014, אך הוחלט להוציא אותו כסינגל שלוש שנים מאוחר יותר.

עם השיר הופיעו השניים בפסטיבל "CaliBashLA", שהתקיים בסמוך לצאתו כסינגל.

## וידאו קליפ
הווידאו קליפ הנלווה שיצא לשיר הועלה לערוץ היוטיוב של אוזונה, שלושה ימים לפני שיצא כסינגל. הקליפ צולם בג'מייקה, על ידי נונו גומש. בקליפ, ניתן לראות את אוזונה וקארדי בתוך אחוזה בצבע לבן ורקדנים רבים מסביבם. לאורכו של הקליפ ישנן סצנות אשר צולמו על כבישים.

נכון לדצמבר 2019, מונה הצפיות של הקליפ עומד על למעלה מ-380 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אוזונה
קטגוריה:שירי קארדי בי
קטגוריה:שירים בספרדית
קטגוריה:שירים שנכתבו על ידי קארדי בי
קטגוריה:שירי רגאטון
Amantes de una Noche

"**Amantes de una Noche**" (בעברית: "**אוהבים בשביל לילה אחד**") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני באד באני. השיר יצא לאור ב-12 בינואר 2018, כסינגל שלא מתוך אלבום.

במצעדים זכה השיר להצלחה סבירה, כאשר הגיע בשיאו אל המקום השלישי במצעד שברפובליקה הדומיניקנית.

## רקע וכתיבה
השיר יצא כמה חודשים אחרי שהוציאה נטשה את הלהיט העולמי, "Criminal". את השיר כתבו נאטי נטשה ובאד באני ביחד ומפיקו המוזיקלי טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני. עם השיר הופיעה נטשה מספר פעמים ואחת מהופעותיה נעשתה בחסותם של *[[Vevo]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.

## וידאו קליפ
הווידאו קליפ הנלווה שצולם לשיר הועלה לערוצה של נטשה ב-11 בינואר 2018, יום לפני שיצא כסינגל רשמי. כלפי הקליפ הופנו ביקורות מעורבות אשר טענו כי הוא פרובוקטיבי מדי, עקב זה שנטשה מצטלמת בבגדי ים חושפניים ושולחת את התמונות לבאד באני.

נכון ליוני 2020, מונה הצפיות של הקליפ עומד על למעלה מ-400 מיליון צפיות, דבר אשר הופך אותו לקליפ השישי הנצפה ביותר של נטשה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי באד באני
קטגוריה:שירים על לילות
קטגוריה:שירים על מיניות
קטגוריה:סינגלים בהוצאת פינה רקורדס
תסמונת מקון אולברייט

**תסמונת מקון אולברייט** היא תסמונת גנטית מורכבת, המתגלה בדרך כלל בילדות, ומתבטאת בהשפעה על מספר מערכות הגוף שלכאורה אינן קשורות, בעיקר עצמות, עור והמערכת האנדוקרינית. אף על פי שנחשבת לתסמונת ילדים, ומופיעה בספרות הרפואית תחת תסמונות ילדות בשל מגוון רחב מאוד של סימפטומים ודרגות חומרה, היא עשויה להיות מאובחנת גם בגיל ההתבגרות ולעיתים אף בבגרות. אין גיל מקסימלי או מינימלי לאבחון תסמונת זו.

## גנטיקה
התסמונת נגרמת על ידי מוטציית הפעלה בגן *GNAS* המקודד לתכונות שונות במס מערכות בגוף. הגן *GNAS* מקודד לתת היחידה אלפא, של מרכיב ה-G ברצפטורים מצומדי חלבון G. המוטציה מובילה להפעלה קונסטיטוטיבית (ללא תלות בהפעלה חיצונית) של הקולטן ולמעבר שרשרת האותות המעורר את המערכות ההורמונליות השונות.

המוטציה הגורמת לתסמונת אינה מורשת מההורים אלא נוצרת דה-נובו במהלך ההתפתחות העוברית המוקדמת (פוסט-זיגוטית). לכן, המוטציה נמצאת רק בחלק מתאי הגוף בצורה של פסיפס. לא ידוע על גורמי סיכון להופעת התסמונת והיא מופיעה באופן שווה בכל קבוצות האוכלוסייה.

## סימפטומים
חשד לקיום התסמונת מועלה כאשר לפחות שניים מתוך שלושת הסימנים הבאים מתייצגים:
* דיספלזיה פיברוטית - מצב בו עצם ומח עצם מוחלפים ברקמה פיברוטית וכתוצאה העצם פריכה ומתפשטת, ומועדת לשברים, עיוותים, אובדן תפקוד תקין, וכאב.
* כתמי קפה בחלב על העור עם קצוות משוננים ("חוף מיין")
* תפקוד יתר של המערכת האנדוקרינית- לרבות התפתחות מינית מוקדמת (הנפוץ ביותר), פעילות יתר תריסית ופעילות יתר של בלוטת האדרנל (תסמונת קושינג).

נדרשים סמפטומים מלפחות שתי מערכות אלה לאבחנה, אך יכולים בפועל להיות סמפטומים רבים ומגוונים בדרגות חומרה שונות בהתאם למיקום וחומרת המוטציה. כמו בגורמים אחרים להתפתחות מינית מוקדמת, גם הופעת סימני המין המשניים עשוי להיות שונה מהנורמה כגון הופעה של דימום וגינלי קודם להנצת שדיים. חשיפה ממושכת לרמה מוגברת של הורמוני מין עשויה להוביל לגדילה מואצת עם הבשלה סגירה מוקדמת של סחוסי הגדילה ופגיעה בפוטנציאל הגובה הסופי.

חולים המתיצגים עם **[[דיספלזיה]] [[פיברוזיס|פיברוטית]]** עלולים לסבול משברים, דפורמציות, כאב, ורמות זרחן נמוכות בדם בשל ייצור יתר של ההורמון- Fibroblast growth factor-23.

חולים המתייצגים עם **כתמי קפה בחלב**- הכתמים באופן טיפוסי ימצאו סביב מרכז הגוף וקו האמצע, יהיו בעלי גבולות מתאר משוננים הידועים בשם Coast of Maine.

**פעילות יתר של המערכת [[המערכת האנדוקרינית|האנדוקרינית]]**- התפתחות מינית מוקדמת היא הסמפטום הנפוץ ביותר, נפוץ בעיקר בבנות- 85% מהבנות ומאופיין בין השאר בציסטות מפרישות אסטרוגן, גדילה מוקמת ודימום וגינלי מוקדם. אצל בנים התפתחות מינית מוקדמת היא נפוצה הרבה פחות (10-15% מהמקרים). אצל בנים אבנורמליות באשכים נמצאת בשכיחות גבוהה מאוד (85%). פעילות יתר תריסית קיימת בכשליש מהחולים, ופעילות יתר של האדרנל (תסמונת קושינג) בכ-10-15% מהחולים. כמו כן ייתכנו רמות גבוהות של הורמון גדילה בכ-10-15% מהחולים.

בהתאם לסמפטומים המחלה עלולה להיות מאובחנת בגיל מוקדם- אם ההתיצגות היא יחסית קשה ואופיינית או לפעמים, במקרים קלים יותר, להתעכב אפילו במספר עשורים.

## קישורים חיצוניים
* תסמונת מקון אולברייט, באתר Doctors

## הערות שוליים

קטגוריה:ערכים שבהם תבנית בריטניקה אינה מתאימה
מקון אולברייט
קטגוריה:מומים מולדים ומחלות כרומוזומליות
אלכס גרסיה מנדוסה

**אלכס גרסיה מנדוסה** (בספרדית: **Alex García Mendoza**; נולד ב-2 ביוני 1993) הוא ג'ודוקא קובני. מנדוסה מתחרה בקטגוריית המשקל מעל 100 ק"ג והוא זוכה מדליית הארד מאליפות העולם במשקל פתוח משנת 2017. מנדוסה מחזיק במדליית ארד מהמשחקים הפאן-אמריקאיים משנת 2015 ובארבע מדליות מהאליפות הפאן-אמריקאית.

## קריירה
המדליה המשמעותית הראשונה של מנדוסה בקריירה המקצועית הייתה באליפות הפאן-אמריקאית בשנת 2013 שנערכה בסן חוסה בה זכה במדליית הארד בקטגוריית המשקל מעל 100 ק"ג. בשמינית הגמר הוא ניצח את דארל קסטיו מגואטמלה, ברבע הגמר את דשון הווארד האמריקאי, בחצי הגמר הפסיד לרפאל סילבה הברזילאי ונשר לקרב על מדליית הארד שם גבר על פרדי פיגרואה מאקוודור. ביוני 2014 הוא השתתף בגראנד פרי הוואנה שבקובה וסיים במקום השביעי.

באפריל 2015, מנדוסה זכה במדליית ארד באליפות הפאן-אמריקאית שנערכה באדמונטון לאחר שגבר על רמון פילטה מהונדורס בקרב על המדליה. ב-14 ביולי הוא התחרה במשחקים הפאן-אמריקאיים שנערכו בטורונטו וזכה במדליית הארד לאחר ששוב ניצח את רמון פילטה בקרב על המדליה. ב-24 בינואר 2016, זכה מנדוסה במדליית ארד בגראנד פרי הוואנה לאחר שגבר בקרב על המדליה על אנדריי וולקוב הרוסי לעיני הקהל הביתי. ב-30 באפריל הוא התחרה באליפות הפאן-אמריקאית שנערכה בהוואנה וזכה במדליית הארד הרביעית שלו באליפויות היבשת.

ב-12 באוגוסט, מנדוסה השתתף באולימפיאדת ריו, התחרה בקטגוריית המשקל מעל 100 ק"ג וסיים במקום החמישי. בקרב הראשון ניצח את מוקאמדמורוד אבדורקמונוב מטג'יקיסטן ובשמינית הגמר ניצח את בארנה בור ההונגרי. ברבע הגמר הוא הפסיד להיסאיושי הראסווה היפני ונשר לקרבות בית הניחומים שם ניצח את יורי קראקובצקי מקירגיזסטן ועלה לקרב על מדליית הארד שם הפסיד בעונשים לאורי ששון הישראלי.

באפריל 2017 הוא התחרה באליפות הפאן-אמריקאית שנערכה בפנמה סיטי וזכה לראשונה במדליית הזהב. ברבע הגמר ניצח את דויד גומז המקסיקני, בחצי הגמר את רואן איסקיירדו הברזילאי ובגמר גבר על הקטור קמפוס הארגנטינאי. ב-18 ביוני מנדוסה זכה במדליית הכסף בגראנד פרי קנקון לאחר שהפסיד בקרב הגמר לדויד מורה הברזילאי.

ב-11 בנובמבר, מנדוסה התחרה באליפות העולם הפתוחה שנערכה במרקש וזכה במדליית הארד. בקרב הראשון ניצח את מבגניק נדיאייה מסנגל ובשמינית הגמר ניצח את אדלאן ביסולטנוב הרוסי לאחר שיריבו ספג שלושה עונשים. ברבע הגמר הוא הפסיד לקוקורו קגאורה היפני לאחר שספג שלושה עונשים ונשר לקרבות בית הניחומים שם ניצח את אלכסנדר מיכאילין הרוסי ועלה לקרב על מדליית הארד שבו גבר על בן-ארצו אנדי גראנדה הקובני. ב-17 בדצמבר מנדוסה התחרה בטורניר המאסטרס שנערך בסט. פטרסבורג וזכה במדליית הארד כשניצח את מאצ'יי סרנאצקי הפולני בקרב על המדליה.

## פרסים
מקור:
***[[אליפות העולם בג'ודו|אליפות העולם]]**:
:מרקש 2017: מדליית ארד בקטגוריית המשקל הפתוח
***[[המשחקים הפאן-אמריקאיים]]**:
:טורונטו 2015: מדליית ארד בקטגוריית המשקל מעל 100 ק"ג
***[[האליפות הפאן-אמריקאית בג'ודו|האליפות הפאן-אמריקאית]]**:
:סן חוסה 2013: מדליית ארד בקטגוריית המשקל מעל 100 ק"ג
:אדמונטון 2015: מדליית ארד בקטגוריית המשקל מעל 100 ק"ג
:הוואנה 2016: מדליית ארד בקטגוריית המשקל מעל 100 ק"ג
:פנמה סיטי 2017: מדליית זהב בקטגוריית המשקל מעל 100 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי הוואנה  2016: מדליית ארד
:גראנד פרי קנקון 2017: מדליית כסף
:טורניר המאסטרס 2017: מדליית ארד

## קישורים חיצוניים

## הערות שוליים

קטגוריה:ג'ודוקא קובנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:קובנים שנולדו ב-1993
דפנה עבר הדני

**דפנה עבר הדני** (י"ט בחשוון ה'תש"א, 20 בנובמבר 1940 – כ"ז באדר ב' ה'תשנ"ז, 5 באפריל 1997) הייתה סופרת, מתרגמת ומשוררת ישראלית.

## ביוגרפיה
דפנה אורדנג נולדה ב-1940 בירושלים, אחת משלוש בנותיהם של  וברטה אוּרדַנג. אביה היה יליד לייפאיה (לטביה), שעלה לארץ ישראל בשנת תרפ"ט והיה לאגרונום. אמה הייתה אספנית ובעלת גלריות בארץ ובניו יורק.עבר הדני גדלה בשכונת בית הכרם בעיר. ב-1948, כשהייתה בת שמונה, נהרג אביה בשעה שעלה על מוקש בבית צפאפא. למדה בבית הספר החקלאי "הדסים", שם הייתה חברתו של אורי מילשטיין.
נישאה לאלי עבר הדני (במקור מוגרבי), שלמשפחתו הייתה חנות תבלינים בשוק מחנה יהודה. בנם יורם עבר הדני הוא סופר, תסריטאי ובמאי פרסומות.

פרסמה סיפורים, שירים ותרגומים. בשנת 1973 התפרסם תרגומה לשיריו של אדוארד ליר, ובמסגרת זו טבעה את המונח העברי "איגיון" (כתרגום ל-nonsense). חיברה שני קובצי שירים לילדים: "הגברת צפרדע בוכה במקלחת" (1975) ו"להיות חבר עם הינשוף" (1995).

אחדים משיריה הולחנו בראשית שנות ה-70 על ידי מאיר מינדל, וכמה משיריה גם הושרו: "שוב", שהלחין שמוליק קראוס ובוצע במקור על ידי קראוס וג'וזי כץ ב-1976; "ללא כוכב" ("פרח הלימון"), ששר ג'ו עמר; "קזינו עולמי", שהלחין ליאור ייני וביצעה מיקי קם (הגיע למקום השלישי בקדם-אירוויזיון 1987).

בסוף ימיה אושפזה דפנה עבר הדני בהוספיס בבית החולים הדסה הר הצופים, ונפטרה ב-1997, בגיל 56. נקברה בהר המנוחות.

## ספריה
* **הגברת צפרדע בוכה במקלחת**, כתבה וציְּרה דפנה עבר-הדני, תל אביב: טרקלין ליד עקד, תשל"ו 1975. (שירים לילדים)
* דפנה עבר-הדני, **להיות חבר עם הינשוף**, איְּרה תרצה ולד, קריית גת: דני ספרים, 1995. (שירים לילדים)

### תרגום
* אדוארד ליר, **כמה טוב להכיר את מר ליר: שירי אי-גיון (נונסנס)**, עברית: דפנה עבר-הדני, איורים: אדוארד ליר, תל אביב: טרקלין ליד עקד, 1973.
* ג'יימס פנימור קופר, **[[המוהיקני האחרון|אחרון המוהיקנים]]**, עברית: דפנה עבר-הדני, ירושלים: כתר (ספרי כתרי), 1974.

## קישורים חיצוניים
מפרי עטה:
* שמואל פיזאר: כעוף החול (מתוך: אילה יפתח (עורכת), תיגר: מרד, חופש ויצירה, תל אביב: המרכז לטכנולוגיה חינוכית, 1990), באתר "תולדונט"
* 
* 
* 

## הערות שוליים

קטגוריה:משוררי ילדים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:יוצרי איגיון ישראלים
קטגוריה:פזמונאיות ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:בוגרות פנימיית הדסים
קטגוריה:בוגרי פנימיית הדסים
קטגוריה:יתומי צה"ל
קטגוריה:יתומות צה"ל
קטגוריה:יהודים הקבורים בהר המנוחות
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-1997
קטגוריה:ישראלים שנפטרו ב-1997
אאוזביו די פרנצ'סקו

**אֶאוּזֶבְּיוֹ די פְרַנצֶ'סְקוֹ** (באיטלקית: **Eusebio Di Francesco**, נולד ב-8 בספטמבר 1969 בפסקארה שבאיטליה) הוא כדורגלן עבר איטלקי ומאמן כדורגל, המאמן את קבוצת לצ'ה.

## קריירת משחק

פרנצ'סקו החל את קריירת המשחק שלו במחלקת הנוער של אמפולי שם שיחק כארבע שנים. בשנת 1991 עבר ללצ'ה, משם התקדם לפיאצ'נצה, בה שיחק בסרייה א'. בעקבות הצלחתו בפיאצ'נצה עבר די פרנצ'סקו לרומא עמה זכתה באליפות היסטורית (2001). לאחר הזכייה, עבר בחזרה לפיאצ'נצה בתמורה ל-1.03 מיליון יורו ובה שיחק במשך כשנה. בשנתיים שלאחר מכן עבר די פרנצ'סקו בשני מועדונים נוספים – אנקונה ופרוג'ה, אך מיעט לקבל דקות ובשנת 2005 פרש ממשחק פעיל.

## קריירת אימון
לאחר פרישתו ממשחק פעיל, שימש די פרנצ'סקו כחלק מצוות הניהול של רומא והיה אחראי על תחום ההעברות בקבוצה. בשנת 2008 מונה למאמן וירטוס לנציאנו, אך פוטר בינואר 2009 בשל תוצאות גרועות במועדון. בשנת 2010 מונה למאמן פסקארה מהליגה השנייה באיטליה. בתקופתו בפסקארה זכה להצלחה רבה כאשר במהלך העונה הלהיבה קבוצתו בהצגת כדורגל אטרקטיבי ומרשים והתברגה בחלק העליון בטבלה. ב-2012 ולאחר ההצלחה בפסקארה, עבר לאימון לצ'ה מהסרייה א', אך נחל כישלון ופוטר לאחר כשלושה עשר משחקים בהם השלים רק כשמונה נקודות. בעונה שלאחר מכן, מונה די פרנצ'סקו לאימון ססואולו בעת ששיחקה בליגה השנייה גם היא. בתקופתו במועדון זכה להצלחה רבה, כאשר זכה באליפות הליגה לשנת 2012/13 והעלה את הקבוצה לליגה הבכירה – הסרייה א'. ב-28 בינואר 2014 פוטר מאימון ססואולו, לאחר רצף הפסדים שהותיר את הקבוצה מתחת לקו האדום. אלא שלאחר כחודשיים – ב-3 במרץ, מונה בחזרה לתפקיד מאמן הקבוצה – לאחר שהתוצאות לא השתפרו בהיעדרו. הוא הצליח לייצב את הקבוצה והותיר אותה בליגה הבכירה במסע מרשים לאחר שצבר 13 נקודות ב-7 משחקים. בעקבות ההצלחה הגדולה לה זכה, האריך די פרנצ'סקו את חוזהו בקבוצה עד לאפריל 2016 ובאפריל 2016 האריך את חוזהו שוב עד ליוני 2019. במהלך עונותיו האחרונות במועדון המשיך את ההצלחה והוביל את קבוצתו בדרך קבע לחלק העליון של הטבלה ולהשתתפות בליגה האירופית.

ב-3 ביוני 2017 ולאור הצלחותיו בסאסולו, מונה די פרנצ'סקו למאמן רומא, לאחר שהחליף את לוצ'יאנו ספאלטי שעזב לאינטר. ב-10 באפריל 2018 העפיל עם רומא לחצי גמר ליגת האלופות, לאחר ניצחון 0–3 על ברצלונה בגומלין רבע הגמר, שמחק יתרון 1–4 של הקטאלונים מהקאמפ נואו. בעקבות הניצחון המפתיע, זכה די פרנצ'סקו לשבחים רבים על ההכנה הטקטית של קבוצתו. בחצי הגמר פגשה קבוצתו את ליברפול ומוחמד סלאח, אקס הקבוצה שעבר לליברפול בקיץ האחרון בתמורה ל-45 מיליון יורו. במשחק הראשון הפסידה לליברפול 2–5 באנפילד אולם במשחק השני אשר התקיים בסטאדיו אולימפיקו ניצחה את ליברפול 2–4, וכמעט הצליחה למחוק את הפיגור מהמשחק הקודם. אולם שערים אלו לא הספיקו ורומא הודחה בחצי הגמר. ב-7 במרץ 2019 פוטר מתפקידו לאחר ההדחה בליגת האלופות בשמינית הגמר נגד פורטו.

ב-22 ביוני 2019 מונה למאמן סמפדוריה מהסרייה א', די פרנצ'סקו עזב את הקבוצה ב-7 באוקטובר אחרי שבעה משחקי ליגה בהם הפסיד בשישה.

ב-3 באוגוסט 2020 מונה למאמן קליארי.

## קישורים חיצוניים

* 

## הערות שוליים

קטגוריה:קשרי כדורגל איטלקים
קטגוריה:כדורגלני אמפולי
קטגוריה:כדורגלני פיאצ'נצה
קטגוריה:כדורגלני רומא
קטגוריה:כדורגלני אנקונה
קטגוריה:כדורגלני פרוג'ה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:פסקארה: כדורגלנים
קטגוריה:מאמני כדורגל איטלקים
קטגוריה:מאמני ססואולו
קטגוריה:מאמני רומא
קטגוריה:מאמני סמפדוריה
קטגוריה:מאמני קליארי
קטגוריה:מאמני הלאס ורונה
קטגוריה:מאמני לצ'ה
קטגוריה:מאמני ונציה
קטגוריה:איטלקים שנולדו ב-1969
RTL 4

**RTL 4** הוא ערוץ הטלוויזיה המסחרי הגדול ביותר בהולנד. זהו הערוץ הפופולרי ביותר במדינה, בייחוד בקרב בני 20-49. הערוץ משדר תוכניות בידור שונות, דרמות, תוכניות אירוח, חדשות ותוכניות כישרונות. לתחנה יש כמה ערוצים מקבילים נוספים בהולנד הנמצאים בבעלות קבוצת RTL, והם ערוצים RTL 7, RTL 8 ו-RTL 5

הערוץ משודר מלוקסמבורג להולנד, תחת רישיון שידורים של לוקסמבורג וכך נמנע הערוץ מפיקוח נרחב יותר של רשויות התקשורת ההולנדיות לעומת הפיקוח של לוקסמבורג שהוא רופף יותר.

## היסטוריה
הערוץ הושק במקור ב-2 באוקטובר 1989 בשם RTL Véronique לפני מיתוג מחדש בשם RTL 4 (לאחר שמספרים 1,2,3 היו כבר בשימוש על ידי השידור הציבורי ההולנדי). הערוץ היה המשדר הפרטי הראשון בהולנד, על אף שהוא משדר מלוקסמבורג. זאת למרות שאישור לשידורים פרטיים בהולנד אושרו רק בשנת 1992.

RTL 4 שידר את אופרת הסבון הראשונה והארוכה ביותר בתולדות הולנד, זמנים טובים, זמנים קשים מאז 1 באוקטובר 1990.

בין התוכניות ששידר הערוץ ניתן למנות את אקס פקטור, איידול, רוקדים עם כוכבים ורוקדים על הקרח והולנד גוט טאלנט.

## רדיו
ממאי 1991 עד ספטמבר 2006 היו לערוץ כמה תחנות רדיו נלוות, כגון תחנות הרדיו RTL 4, רדיו RTL רוק, RTL שמח ו-RTL FM.

## תוכניות
* הולנד גוט טאלנט
* אקס פקטור
* The Voice הולנד
* חדשות RTL
* RTL Live

### רכש
* ד"ר פיל
* 
* 
* CSI
* בונז

## קישורים חיצוניים

* 

## הערות שוליים

קטגוריה:ערוצי טלוויזיה
קטגוריה:ערוצי טלוויזיה הולנדיים
אליפות רוסיה ברוגבי שביעיות

**אליפות רוסיה ברוגבי שביעיות** (ברוסית: **Чемпионат России по регби-7**) היא תחרות שנתית למועדוני רוגבי והאליפות הלאומית הבכירה בתחום זה. נערכת ברציפות מדי שנה מאז 1993.
## אלופות

## קישורים חיצוניים
* איגוד הרוגבי של רוסיה
* נתוני רוגבי בברית המועצות וברוסיה

קטגוריה:רוסיה: תחרויות רוגבי
מחנה הריכוז טופובסקה שופה

**מחנה הריכוז טוֹפּוֹבְסְקֶה שוּפֶּה** (בסרבו-קרואטית: **koncentracioni logor Topovske šupe**, בסרבית קירילית: **концентрациони логор Топовске Шупе**), היה מחנה ריכוז אשר הוקם על ידי הגסטפו וממשלת הבובות של הגנרל מילאן נדיץ' (ממשלת ההצלה הלאומית), שכן בפאתי בלגרד בירת יוגוסלביה, פעל בתקופת השואה מאוגוסט ועד דצמבר 1941 ובו נכלאו ונרצחו יהודים בעיקר גברים מקהילות בלגרד והבאנאט וכן בני רומה.

## היסטוריה
המחנה הוקם באוגוסט 1941 בתוך קסרקטין צבאי של חיל התותחנים היוגוסלבי אשר בו שכנו אורוות סוסים ומגורי חיילים. המחנה נוהל על ידי הגסטפו בסיוע יחידות ז'נדרמריה של ממשלת ההצלה הלאומית בהנהגת מילאן נדיץ'. המחנה שימש לכליאת גברים מקהילת בלגרד וכן מהבאנאט הסרבי , כגון מקהילות זרניאנין, פנצ'בו, קיקינדה, נובי בצ'יי ונובי קנז'באץ. מטופובסקה שופה נלקח חלק העצורים לגאיות ההריגה ביאיינצי הסמוך למחנה הריכוז באנייצה ובכפר יאבוקה הסמוך לפנצ'בו. חלק מהעצירים נרצחו באזור המחנה ונקברו בקבורה המונית.

ההוצאות להורג של אסירי טופובסקה שופה החלו בספטמבר. לאחר תחילת פעילותם של הפרטיזנים של טיטו קבעו הגרמנים מכסת הוצאה להורג בטופובסקה שופה שעמדה על 100 מוצאים להורג בגין חייל גרמני שנהרג ו-50 בגין חייל שנפצע בקרבות. מרבית ההוצאות להורג בוצעו באוקטובר. בראשית אוקטובר 1941 נהרגו 21 חיילים מהוורמאכט בקרבות ליד טופולה. כנקמה על האירוע הורו הגרמנים להוציא להורג 2,100 יהודים ובני רומה. 805 ממחנה שאבאץ ו-1,295 מטופובסקה שופה. בין ה-9 ל-11 באוקטובר בוצעו ההוצאות להורג. הגרמנים הובילו את העצירים היהודים בקבוצות של 20 לבורות ההוצאה להורג. על כל עציר הוצבו 5 יורים. עד סוף נובמבר הוצאו להורג בירי כל הגברים מקרב יהודי בלגרד. בדצמבר פורק המחנה.

בראשית דצמבר 1941 נותרו בטופובסקה שופה 200–300 גברים יהודים, ואלו נשלחו לביצוע עבודות כפייה בהכנת מחנה הריכוז סיימישטה לקליטת הנשים והילדים היהודים לקראת השמדתם.

לאחר המלחמה ננטש המחנה, בהמשך הוצבה על קיר החומה המקיפה את האתר לוחית זיכרון. ב-2013 נודע כי על שטח המחנה מתוכן להקים מרכז קניות בתכנון של משרד אדריכלות ישראלי. הנושא עורר גל מחאות בקרב יהודי סרביה בראשות הרב הראשי יצחק אסיאל ולבסוף לא ניתן אישור לביצוע הפרויקט.

## קישורים חיצוניים

* אודות השואה – סרביה, באתר יד ושם
* 

## הערות שוליים

קטגוריה:סרביה: היסטוריה
קטגוריה:יהדות יוגוסלביה
טופובסקה שופה
Erotica (שיר)

"**Erotica**" (בעברית: "**אֵרוֹטִיקָה**") הוא סינגל של הזמרת-יוצרת האמריקאית מדונה, מתוך אלבום האולפן החמישי שלה, *[[Erotica]]*. השיר יצא כסינגל המוביל מתוך האלבום ב-29 בספטמבר 1992, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השלישי במצעד הבילבורד הוט 100, השלישי במצעד הסינגלים הבריטי, והשלוש עשרה במצעד קנדה הוט 100.

## רקע וכתיבה
השיר נכתב על ידי מדונה עצמה, שפ פטיבון ואנתוני שימקין והוא הופק על ידי מדונה ושפ. מבחינה לירית, מילות השיר מדברות על סאדו מאזו וקיום יחסי מין. בשיר מדונה מגלמת דמות בשם דיטה שמנסה לפתות גבר אחר לקיים איתה יחסי מין ולממש את הפנטזיות המיניות שלה תוך כדי חקר הגבול בין כאב להנאה.

מאוחר יותר, הוא גם נכלל באלבומי האוסף של מדונה *[[GHV2]]*, ו-*[[Celebration]]*.

## ביקורות והצלחה
השיר קיבל ביקורות חיוביות ממבקרי המוזיקה שציינו לחיוב את החדשנות המוזיקלית של מדונה בעוד אחרים כינו את זה כ"מפחיד". הופעת הבכורה של השיר בארצות הברית הייתה המקום ה-13, מה שהפך אותו לאחד מכניסות הבכורה הגבוהות ביותר אי פעם בתולדות מצעד הבילבורד הוט 100.

בסופו של דבר, השיר הגיע למקום השלישי במצעד הבילבורד הוט 100, ולמקום הראשון במצעד שירי הדאנס קלאב. באופן כללי השיר זכה להצלחה רבה בעולם והגיע לעשירייה הפותחת במדינות רבות ביניהם ניו זילנד, נורווגיה, פורטוגל, שוודיה והממלכה המאוחדת. באיטליה ויוון הצליח להגיע למקום הראשון. גם בקנדה ואירופה הצליח השיר להיכנס למיקומים גבוהים.

## וידאו קליפ
הווידאו קליפ לשיר בוים על ידי צלם האופנה פביאן ברון בו היא עוטה מסכת סאדו-מאזו ומשלבת צילומים מתוך הספר "סקס" וגם את השתתפותם של מפורסמים כמו נעמי קמפבל וביג דדי קיין. הקליפ היה שנוי במחלוקת ושודר ב-*[[MTV]]* בסך הכול 3 פעמים. בשאר הפעמים היה משודר אחרי השעה 10 בלילה עד שהוסר לחלוטין משידורי הערוץ.

את השיר ביצעה בסיבובי ההופעות "The Girlie Show World Tour", ו-"Confessions Tour", וגם בסיבוב ההופעות "The MDNA Tour", כחלק ממאשאפ עם השיר "Candy Shop".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים מעוררי מחלוקות
קטגוריה:שירים על מיניות
קטגוריה:שירים על BDSM
קטגוריה:שירי ניו ג'ק סווינג
קטגוריה:שירי היפ הופ אמריקאיים
קטגוריה:שירי טריפ הופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
טיומן (קטרגל)

**מועדון הקטרגל טיומן** (ברוסית: **Мини-футбольный клуб Тюмень**) הוא שמו של מועדון קטרגל מקצועני רוסי מהעיר טיומן שבסיביר שנוסד בשנת 1999. הקבוצה משחקת בליגת העל הרוסית בקטרגל.

ספונסר הקבוצה הראשי הוא חברת הנפט "סיבור".
## היסטוריה
המועדון הוקם בשנת 1999 ועד שנת 2001 נקרא בשם "סיבנפטפרובוד" ונתמך על ידי חברת סיבנפט, שלימים אורגנה מחדש והפכה לגזפרום נפט.

עונת 2009/2010 הייתה עונה היסטורית עבור הקבוצה אשר סיימה כסגנית אלופת ליגת העל הרוסית וגם העפילה לגמר הגביע הרוסי בקטרגל, במה שמהווה להישגי שיא בתולדותיה. היא שחזרה את ההישג גם בעונת 2018/2019 כשהעפילה לגמר פלייאוף הליגה, אך הפעם הצליחה לזכות בתואר האליפות, לראשונה בתולדותיה. בעונת 2019/2020 העפילה לחצי גמר הפלייאוף וסיימה במקום הרביעי ובאותה עונה העפילה לחצי גמר ליגת האלופות בקטרגל.

בעונת 2020/2021 העפילה לגמר פלייאוף הליגה ובעונת 2021/2022 העפילה לחצי גמר ליגת האלופות בקטרגל בפעם השנייה בתולדותיה.

## הישגים לפי עונה
 

## הישגים ותארים
*ליגת העל הרוסית בקטרגל:
** אליפות (1): 2018/2019
** סגנות (2): 2009/2010, 2020/2021
*הגביע הרוסי בקטרגל:
** סגנות (2): 2009/2010, 2018/2019

## קישורים חיצוניים

* 

קטגוריה:קבוצות קטרגל רוסיות
קטגוריה:סיביר: מועדוני ספורט
קטגוריה:טיומן
אליפות הנשים של NXT

**אליפות הנשים של NXT** (באנגלית: **NXT Women's Championship**) היא תואר אליפות היאבקות מקצועית, שנוצר על ידי הארגון האמריקאי, ה-WWE, ושייך לארגון הפיתוח שלו, NXT. האליפות נוצרה ב-5 באפריל 2013 והאלופה הראשונה הייתה פייג'. האלופה הנוכחית היא ג'ייסי ג'יין.

## היסטוריה
[200px|ממוזער|[פייג' (מתאבקת)|פייג', אלופת הנשים הראשונה של NXT]]

האליפות הוצגה לראשונה ב-5 באפריל 2013 ברסלמניה אקסס. ב-30 במאי (בפרק ששודר שבוע לאחר מכן) סטפני מקמהן בישרה על ההודעה שייערך טורניר אשר יקבע את הזוכה הראשונה באליפות, ארבע דיוות ממחלקת הפיתוח וארבע דיוות מהרוסטר הראשי. אלופת הנשים הראשונה של NXT הוכתרה ב-20 ביוני (בפרק ששודר ב-24 ביולי) כשפייג' גברה על אמה בגמר.

פייג' הצליחה להגן על האליפות שלה באירוע NXT Arrival נגד אמה, אך הג'נרל המנג'ר של התוכנית, ג'ון "בראדשו" לייפילד, הסיר את חגורת האליפות מפייג' ב-24 באפריל 2014, כי פייג' החזיקה בנוסף בתואר אליפות הדיוות של הרוסטר הראשי, לאחר שניצחה את AJ לי.

עקב כך, טורניר לקביעת אלופת הנשים השנייה של NXT החל שבוע לאחר מכן. המתאבקות שהגיעו לגמר שנערך באירוע NXT TakeOver היו שארלוט ונטליה, כששארלוט מנצחת את האחרונה וזוכה באליפות. ב-16 בספטמבר 2015, הג'נרל מנג'ר, ויליאם ריגל, הודיע שביילי תגן על האליפות שלה נגד סשה בנקס בקרב המרכזי של האירוע NXT TakeOver: Respect. סוג הקרב היה חצי שעה תחת תנאי "אשת הברזל" הראשון בתולדות ה-WWE (מטרת הקרב היא לצבור כמה שיותר הכרעות בתוך זמן מוגדר). בקרב זה, ביילי ניצחה את בנקס לאחר שהחזיקה בשלוש הכרעות לעומת שתיים של בנקס.

ב-1 באפריל 2017 במהלך הרסלמניה אקסס, הג'נרל מנג'ר של NXT, ויליאם ריגל, הודיע שכל חגורות האליפות של NXT יעוצבו מחדש. חגורות האליפות החדשות נחשפו באירוע NXT TakeOver: Orlando.

### הטורניר להכתרת אלופת הנשים הראשונה (2013)

### הטורניר להכתרת אלופת הנשים השנייה (2014)

הג'נרל מנג'ר של NXT, ג'ון "בראדשו" לייפילד, הסיר את חגורת האליפות מפייג', לאחר שערכה את הופעת הבכורה שלה ברוסטר הראשי וזכתה באליפות הדיוות. לכן, נערך טורניר בן שמונה מתאבקות שיקבע את אלופת הנשים השנייה שתזכה בתואר.

## רשימת האלופות

## זכיות משולבות

## קישורים חיצוניים

* 

נשים
קטגוריה:אליפויות ה-WWE לנשים
אפקט טטריס

ממוזער|367x367 פיקסלים|צילום מסך של המשחק tetromino. אנשים שמשחקים משחקי מחשבה מסוג זה במשך זמן ארוך נוטים לראות תמונות זזות כמו אלו בקצוות השדה חזותי שלהם, כאשר הם סוגרים את העיניים שלהם, או כשהם נרדמים.

**אפקט טטריס** מתרחש כאשר אנשים מקדישים את מלוא תשומת לבם לפעילות מסוימת במשך זמן רב מאוד, עד שהיא מצליחה לחדור למחשבות, לדימויים ולחלומות שלהם.

מקור שמה של התופעה הוא המשחק טטריס. אנשים ששיחקו טטריס במשך זמן ממושך נוטים למצוא את עצמם חושבים על דרכים שבהן ניתן להתאים בין צורות שונות בעולם האמיתי כמו קופסאות על מדף סופרמרקט ובניינים ברחוב, או להזות יצירה של צורות, אשר נופלות למקומן בפריסה בלתי נראית. במובן זה, אפקט טטריס הוא צורה של הרגל. אותם אנשים יכולים לחלום גם על נפילת טטרומינואים בשלבי ההירדמות או לראות תמונות של חלקים שנופלים בקצוות שדות הראייה שלהם או כשהם עוצמים את העיניים.

## דוגמאות נוספות
אפקט הטטריס יכול להתרחש גם עם משחקי מחשב אחרים. הוא יכול להתרחש גם בעקבות משחקים לא דיגיטליים, כמו אשליות של קווים מעוגלים אחרי עיסוק ממושך בפאזל, או התממשות חזותית בלתי רצונית של קובייה הונגרית.

ברמה התחושתית, רגלי ים הם סוג של אפקט טטריס. אדם שזה עתה נעמד על האדמה, אחרי שבילה תקופות ארוכות בים והתרגל לתנודות הגלים, עשוי לחוש אשליה תנועתית של התנדנדות הקרקע.

ברמה המנטלית, תכנות מחשבים, הביא את העוסקים בפעולה זו לחלום חלומות על קידוד. מתמטיקאים דיווחו שהם חולמים על מספרים או משוואות.

## ראו גם
* אפקט הדומינו
* קיבעון
* הפלסטיות של מערכת העצבים

## הערות שוליים

קטגוריה:זיכרון
קטגוריה:משחקי מחשב
קטגוריה:אשליות
קטגוריה:טטריס
קארל מקל

**קארל ארנסט מקל** ( 9 בינואר 1901 – 28 בינואר 1948) היה קצין נאצי בדרגת אובר-שטורמבנפיהרר (דרגה מקבילה לסגן-אלוף) ששימש כמנהל אדמיניסטרטיבי במחנה ההשמדה אושוויץ. הוא הועמד לדין במסגרת משפט אושוויץ הראשון, נמצא אשם ונידון למוות בתלייה.

## ביוגרפיה
מקל נולד בקלינגנתל שבגרמניה, למד והתפרנס מראיית חשבון. בשנת 1926 הצטרף לשורות המפלגה הנאצית ולאס אס. בין השנים 1933–1941 עבד במשרדים של המטה המרכזי של האס האס, ה-WVHA (בגרמנית SS-Wirtschafts- und Verwaltungshauptamt "המשרד הראשי למנהל וכלכלה של האס אס"). בשנת 1941 הצטרף לוואפן אס אס ושירת בגדוד מילואים. באביב 1943 הגיע למחנה הריכוז וההשמדה אושוויץ, שם נהיה למנהל אדמיניסטרטיבי.

### באושוויץ
מקל שירת במחנה עד לפינוי האסירים וצעדת המוות ממנו בינואר 1945. תפקידו במחנה כלל אחריות על תקצוב מזון וביגוד לאסירים וכן רישום ומעקב על רכושם. כמו כן, האגף עליו מקל פיקד היה אחראי על ספירת ושליחת רכושם של הנרצחים, תחזוקת המחנה ובכללם אספקת הגז למשרפות ולקרמטוריום, כך שמקל הואשם גם בביצוע רצח וסיוע לפשע השואה.

בשל השלל הרב שנגזל מן האסירים (בעיקר תכשיטים ושעונים מזהב וממתכות יקרות אחרות), אנשי האס אס עמלו קשה כדי לרשום את כל הפריטים, לאמוד את שוויים ולמיין אותם. מקל הצהיר שמדי רבעון בין 15 ל-20 ארגזים נשלחו למטה המרכזי של האס אס.

### משפט
מקל נשפט בפני בית הדין העליון בקרקוב, נמצא אשם בפשעי מלחמה ונידון למוות. גזר דינו בוצע בכלא מונטלופיך ב-28 בינואר 1948 והוא נתלה למוות.

בתור קצין שהחזיק בדרגת ס.ס אובר-שטורמבנפיהרר (דרגתו של מפקד מחנה אושוויץ, רודולף הס), הוא היה מהנשפטים בעלי הדרגה הגבוהה ביותר במשפט אושוויץ, יחד עם מפקדו הנוסף של המחנה ארתור ליבהנשל.

## קישורים חיצוניים

## הערות שוליים

קטגוריה:אנשי אס אס
קטגוריה:סגל מחנות אושוויץ
קטגוריה:פושעי מלחמה נאצים שהוצאו להורג
קטגוריה:מעוטרי אות הזהב המפלגתי
קטגוריה:אישים שהוצאו להורג בפולין
קטגוריה:גרמנים שנולדו ב-1901
קטגוריה:גרמנים שנפטרו ב-1948
גזפרום-יוגרה יוגורסק

**גזפרום-יוגרה יוגורסק** (ברוסית: **Мини-футбольный клуб Газпром-Югра**) הוא מועדון קטרגל מקצועני מהעיר יוגורסק, במחוז האוטונומי חנטי ומנסי. המועדון הוקם ב-1993 ובעבר נשא את השם "טיומן טרנסגז" על שם נותנת החסות, חברת הנפט "טיומן טרנסגז". בעונת 2010/2011 הקבוצה נרכשה על ידי תאגיד גזפרום ושמה שונה לשמה הנוכחי, "גזפרום-יוגרה".

הקבוצה זכתה פעמיים באליפות הליגה הרוסית (2015, 2018), ושלוש פעמים בגביע רוסיה (2012, 2016, 2018) ופעם אחת זכתה בגביע אופ"א (2016).
## היסטוריה
המועדון הוקם לראשונה בשנת 1993 כ"טיומן טרנסגז". מעונת 1995/1996 מתמודדת בליגת המשנה ולאחר מכן בליגת העל הרוסית בקטרגל. בעונת 1996 המועדון העפיל לגמר הגביע הרוסי אך הפסיד בהארכה לקבוצת "דינה".

ב-1997 המועדון שינה את שמו ל"ט.ט.ג. יאבו" (ТТГ-Яву) המועדון לא הצליח לשמור על מקומו בצמרת הליגה, עד עונת 2000/2001 כשסיימה במקום השלישי.

בעונת 2006/2007 הקבוצה שוב סיימה במקום השלישי ורק שנה לאחר מכן הצליחה לסיים במקום השני והוכתרה לסגנית האלופה. להישגים אלה הצליחה בזכות הרכב שחקנים ברזילאים ששיחקו בשורותיה כדוגמת אדר לימה, שהוכתר כמלך השערים בליגה הרוסית בעונת 2007/2008 ורוביניו, שהיה אחד השחקנים המוכשרים בליגה.

בעונת 2008/2009 הקבוצה שינתה את שמה ל"ט.ט.ג. יוגרה" ושוב סיימה במקום השלישי. הקבוצה הצליחה לזכות באליפות הראשונה בתולדותיה בעונת 2015 ושנה לאחר מכן כבר זכתה בגביע אופ"א ובגביע הרוסי.

בעונת 2017/2018 זכתה בגביע הרוסי ובאליפות המדינה. אך עונה לאחר מכן, בעונת 2018/2019, אף שסיימה כאלופת העונה הסדירה היא לא הצליחה לזכות באליפות והסתפקה בזכייה בגביע הרוסי.

בעונת 2019/2020 העפילה לגמר הגביע הרוסי. במרץ 2020 הודיעה הנהלת הקבוצה על השבתת השתתפותה בתחרויות, בעקבות מגפת הקורונה ברוסיה. בעונת 2020/2021 העפילה לשלב רבע גמר ליגת האלופות בקטרגל.

## הישגים לפי עונה

## תארים
;גביע אופ"א
* **זכייה (1):** 2016
;ליגת העל הרוסית בקטרגל
* **זכייה (2):** 2014/15, 2017/18
;גביע רוסיה
* **זכייה (4):** 2012, 2016, 2018, 2019
;גביע אורל
* **זכייה (2):** 2001, 2007

## קישורים חיצוניים
*  

קטגוריה:קבוצות קטרגל רוסיות